એશિયન ગેમ્સમાં ભારત માટે સોમવારનો દિવસ ઘણો સારો રહ્યો છે . દીપક કુમારે સિલ્વર જીત્યા બાદ વિનેશે ભારતને ગોલ્ડ અપાવ્યો , વિનેશ ફોગાટે જાપાની ખેલાડી યુકીને પટકીને 6 - 2 થી ફાઈટ જીતીને ભારતને બીજો ગોલ્ડ મેડલ જીતાવ્યો છે . વિનેશ ઘણી પ્રતિભાશાળી ખેલાડી છે . 21 વર્ષની ઉંમરમાં રિયોમાં આયોજિત ઓલિમ્પિકમાં શામેલ થઈ હતી . એશિયન ગેમ્સમાં 50 કિલોગ્રામ વર્ગની કુશ્તીમાં વિનેશે ગોલ્ડ જીત્યો છે . આ પહેલા શનિવારે ચીનની સુન યાનને 8 - 2 થી હરાવીને ક્વાર્ટર ફાઈનલમાં પહોંચી હતી . વર્ષ 2014 ની કોમનવેલ્થ ગેમ્સમાં ગોલ્ડ અને એશિયન ગેમ્સમાં બ્રોન્ઝ મેડલ મેળવનાર વિનેશ , બબીતા કુમારી ફોગાટ અને ગીતાની બહેન છે . વિનેશના તાઉ મહાવીર સિંહ જાણીતા પહેલવાન હતા . આ પણ વાંચોઃ Asian Games 2018 : દીપક કુમારે ભારતને અપાવ્યો ત્રીજો મેડલ વર્ષ 2018 ના કોમનવેલ્થ ગેમ્સમાં 50 કિલોગ્રામ વર્ગભારમાં વિનેશને ગોલ્ડ મેડલ મળ્યો હતો . આ સાથે તેણે એશિયન ચેમ્પિયનશીપમાં 3 સિલ્વર અને બે બ્રોન્ઝ જીત્યા હતા . વિનેશે પહેલી વાર વર્ષ 2013 માં એશિયન રેસલિંગ ચેમ્પિયનશિપમાં ભાગ લીધો હતો . 51 કિલોગ્રામ વર્ગભારમાં બ્રોન્ઝ મેડલ મેળવ્યો હતો . 24 ઓગસ્ટ 1994 માં જન્મેલી વિનેશે નાની ઉંમરમાં જ પહેલવાનીમાં પોતાની ધાક જમાવી દીધી છે . તમને જણાવી દઈએ કે આ ફાઈચના પહેલા જ રાઉન્ડમાં વિનેશ 4 - 0 થી આગળ હતી . આ પણ વાંચોઃ Asian Games 2018 : ઢાબા પર કામ કરતી હતી કવિતા ઠાકુર